Diari Oficial de la Generalitat Valenciana


Sumari del DOGV 3809, del 07-08-2000 (2000/6545)

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/6545


Data del document
:   20-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * administració local
    * cooperació administrativa
    * instal·lació esportiva

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València. [2000/S6545]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Diputació Provincial de València, l'1 de juny de 2000, un Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0482/2000, i que figura com a annex d'aquesta resolució.
  
València, 20 de juliol de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de València
  
València, 1 de juny de 2000
  
Reunits
  
D'una part el senyor Manuel Tarancón Fandos, conseller de Cultura, Educació i Ciència de la Generalitat Valenciana, que actua en virtut de les funcions que li corresponen per l'article 35 de la Llei 5/1983, de 30 de desembre, del Govern Valencià, i està especialment autoritzat pel Ple del Consell per a aquest acte per Acord del Govern Valencià de data 30 de maig de 2000.
  
D'una altra part el senyor Fernando Giner Giner, president de la Diputació Provincial de València, en nom i representació d'aquesta, facultat per a aquest acte per l'Acord del Ple adoptat en sessió realitzada el dia 28 de març de 2000, assistit pel senyor José Manuel Chirivella Moret, secretari general de la Diputació de València.
  
Exposen
  
Que el Govern Valencià, en reunió de dia 3 de juny de 1997, va manifestar que la construcció, modernització i ampliació de les instal·lacions esportives és una competència compartida per ambdós administracions, i autoritza la consellera de Benestar Social a firmar el Conveni Marc de Col·laboració amb la Diputació Provincial.
  
En data 11 de juliol de 1997 es va firmar el Conveni Marc per a l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial de València, que ha tingut el seu reflex en els convenis singulars de col·laboració subscrits entre la Conselleria de Benestar Social de la Generalitat Valenciana, la Diputació Provincial de València i els ajuntaments beneficiaris del pla, i la clàusula tercera dels quals establia l'aportació de la Generalitat Valenciana d'acord amb les següents anualitats:
  
4747 454.124.000 PTA
  
4674 345.474.000 PTA
  
Total 189.235.760 PTA
  
Que es finançaven a càrrec de la línia 7.03, del programa 457.10 dels Pressupostos de la Generalitat Valenciana.
  
Que, en data 14 d'octubre de 1998, es va firmar Protocol Addicional al Conveni Marc i es va prorrogar la seua vigència fins al 31 de desembre de 1999 i es va distribuir el seu finançament d'acord amb les següents anualitats:
  
7210 510.969.610 PTA
  
7576 129.268.734 PTA
  
4866 752.680.656 PTA
  
Total 937.436.685 PTA
  
El finançament anava a càrrec de la línia 7.03, del programa 457.10, dels Pressupostos de la Generalitat Valenciana.
  
Que, en data 30 de desembre de 1999, es va firmar Protocol Addicional al Conveni Marc i se'n va prorrogar la vigència fins al 31 de desembre de l'any 2002 i també es va distribuir el finançament d'acord amb les següents anualitats:
  
7740 711.293.610 PTA. (1.198.055,18 euros)
  
5298 836.626.762 PTA. (1.000.809,94 euros)
  
1999 82.488.452 PTA. (472.110,32 euros) (aplicació 60.15.589.84)
  
1999 11.817.121 PTA. (156.143,68 euros) (aplicació 98.18.258.07)
  
2000 79.133.324 PTA. (335.421,00 euros)
  
1103 627.924.491 PTA. (668.045,94 euros)
  
8936 893.850.000 PTA. (757.275,25 euros)
  
Economia 19.748.241 PTA. (220.235,52 euros)
  
TOTAL 212.396.365 PTA. (4.808.096,83 euros)
  
L'aportació de la Conselleria de Benestar Social es va finançar a càrrec de la línia de subvenció 7,03, del programa pressupostari 457.10, Foment de l'Activitat Esportiva, aplicació pressupostària 02.90.189.59.7.
  
L'aportació de la Conselleria de Cultura, Educació i Ciència es va finançar a càrrec de la línia de subvenció 7,03, del programa pressupostari 457.10, Foment de l'Activitat Esportiva, aplicació pressupostària 03.31.851.04.5, dels pressupostos de la Generalitat Valenciana per a 1999 i el seu equivalent per als anys 2000, 2001 i 2002, les aportacions estan condicionades a l'existència de crèdit adequat i suficient en els pressupostos que s'aprovaren per als dits exercicis.
  
Els pressupostos de la Generalitat Valenciana per a l'exercici han incorporat en la línia de subvenció 703 del programa 457.10 crèdit suficient per a poder fer front al desenrotllament del pla.
  
S'ha realitzat un detallat estudi dels processos d'execució, a la data actual, de cada una de les obres conveniades en desenrotllament del pla d'instal·lacions esportives 97/98, a l'empara del Conveni Marc subscrit a fi d'adequar la realitat de cada situació a les disponibilitats de crèdit actual.
  
Dels resultats obtinguts es considera necessari, per tant, procedir al reajust previst en el Conveni Marc firmat a fi d'adequar les dites anualitats a les previsions d'execució de les obres subvencionades, prenent en consideració l'article 29.5 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
El present acord és un protocol addicional al Conveni Marc subscrit entre la Conselleria de Benestar Social de la Generalitat Valenciana i la Diputació Provincial de València en data 11 de juliol de 1997.
  
Clàusules
  
Primera
  
Es prorroga la vigència del Conveni Marc de Col·laboració subscrit l'11 de juliol de 1997, per a l'execució d'instal·lacions esportives, entre la Conselleria de Benestar Social i la Diputació Provincial de València, fins al 31 de desembre de l'any 2001, i queda condicionada la seua eficàcia a l'existència de crèdit adequat i suficient en els corresponents pressupostos.
  
Segona
  
L'aportació de la Generalitat Valenciana per al finançament de les obres objecte del Conveni Marc es distribuirà d'acord amb les següents anualitats:
  
8011 448.256.610 PTA. (1.198.055,18 euros)
  
3919 930.900.762 PTA. (1.000.809,94 euros)
  
1999 78.696.863 PTA. (472.110,32 euros) (aplicació 07.06.148.91)
  
1999 86.046.447 PTA. (156.143,67 euros) (aplicació 46.91.254.30)
  
3615 958.436.601 PTA. (1.635.543,86 euros)
  
2001 58.529.042 PTA. (125.198,33 euros)
  
Economia 82.749.909 PTA. (220.235,52 euros)
  
TOTAL 344.199.996 PTA (4.808.096,82 euros)
  
Les aportacions es finançaran a càrrec de la línia de subvenció 7,03, del programa pressupostari 457.10, Foment de l'Activitat Esportiva, aplicació pressupostària 64.25.200.88.5, dels pressupostos de la Generalitat Valenciana per a l'any 2000 i el seu equivalent per a l'any 2001, l'aportació estarà condicionada a l'existència de crèdit adequat i suficient en el pressupost que s'aprove per al dit exercici.
  
Tercera
  
S'autoritza el conseller de Cultura, Educació i Ciència al reajust de les anualitats vigents dels convenis singulars subscrits en execució del pla d'instal·lacions esportives corresponent a la província de València, d'acord amb allò que s'ha establit en les anteriors clàusules del present protocol.
  
Quarta
  
A proposta de la Comissió Mixta per al desenrotllament del pla d'instal·lacions esportives 97/98 i per a poder donar-li complida finalització, es tindrà en compte que els projectes d'execució d'obra tipus A, B o C que no estiguen adjudicats per l'òrgan de contractació que procedisca abans del 30 de juny del 2000, es consideraran exclosos del pla i constituiran motiu de resolució automàtica del conveni firmat.
  
I estant conforme ambdós parts amb el contingut del present document, es firma per quadruplicat al lloc i en la data abans indicats.
  
El conseller de Cultura, Educació i Ciència
  
MANUEL TARANCÓN FANDOS
  
El president de la Diputació Provincial de València
  
FERNANDO GINER GINER
  
El secretari general de la Diputació de València